Ludwig Múzeum Bp, I., Budavári Palota 'A' épület 2004. november 18. 19 óra
„Két toronyépület New York-ban - két körfolyosós bérház Budapesten. 1968-ban Szentjóby Tamás magyar állampolgár egy körfolyosós bérház lakásának cselédszobájában lakott. Ez volt első találkozásom a budapesti körfolyosós bérházakkal. 1992 óta folyamatosan lomtalanítok abban a körfolyosós házban, ahol lakom. drMáriás, akárcsak én, Jugoszláviából települt át Magyarországra. 2004-ben közösen lomtalanítottunk egy halálra ítélt budapesti bérházban. Korábban mindketten találkoztunk New York-ban azzal a bizonyos két toronyépülettel, ahol 2001. szeptember 11-én megtörtént az a végzetes lomtalanítás.” L.K.
„Ladik Katalin úgy csinált happeningeket a hatvanas és hetvenes években, hogy maga sem tudta: amiket csinál, azok valójában performanszok. Merthogy ez a művészettörténeti fogalom akkor még nem létezett. A vajdasági „magyar avantgárd” fekete báránya Magyarországon anno elsősorban költeményeivel, prózaverseivel vált kedveltté, mígnem a maga testi mivoltában is elfoglalta azt a specifikus helyet, amely a műfaji átjárások sávjában mindenekelőtt a hangköltészet és a színházi performansz táján határolható be. Produkcióiban még kitapintható az ifjonti lázadás provokatív lendülete és benne van a nemzetközi szcéna legjobb teljesítményeinek tapasztalata. Élő művészet a javából.”
Sorozatszerkesztő: Szombathy Bálint
Varró Erdélyben
2004-11-16 22:59:00